Jonas Vingegaard er så godt som sikker på at vinde Tour de France for andet år i streg. Hvis han blot holder sig på cyklen på søndagens 21. etape, er triumfen en realitet. Men er der egentlig forskel på at vinde det første og anden gang? Det mener Vingegaard. 1. Forløsningen var større første gang 2. Presset var mindre anden gang Punkt 1 - Det er lidt anderledes at vinde første gang, fordi det er en lidt større forløsning. Når det er sagt, er vi stadigvæk sindssygt glade og stole af, hvordan de sidste tre uger er gået – og at vi har den gule trøje. Du virker mere fattet i år end sidste år på samme tidspunkt. Er det, fordi du har prøvet det før? - Ja, det tror jeg helt klart. Det er selvfølgelig sindssyg specielt at gøre det igen, men på en eller anden måde var det lidt anderledes sidste år, siger Vingegaard. Punkt 2 - På en eller anden måde har der været et mindre pres i år, fordi jeg havde vundet det sidste år. Hvis jeg ikke havde vundet det igen, kunne jeg stadigvæk sige, at jeg havde vundet det tidligere. - Jeg er glad for at vinde to gange – det er ikke det. Jeg synes, der har været mindre pres på i år, lyder det. I gult i Paris Jumbo-Vimsa-kaptajnen understreger flere gange, at han er både glad og stolt over sin anden Tour-sejr, selvom den føles en kende anderledes. Og så er tanken om at skulle køre ind i Paris i gult heller ikke helt skidt, vel Vingegaard? - Det er helt fantastisk. Det er svært at forstå, slutter han. TV MIDTVEST sender live fra Glyngøre klokken 19.30, og TV2 sender fra Paris.

Referat:
Stjernen mener, at presset har været mindre i år.